**Z A P I S N I K**

sa 19. sjednice Općinskog vijeća Općine Čeminac održane dana 16. ožujka 2019. godine sa početkom u 20.00 sati u Vijećnici Općine Čeminac u Čemincu, Matije Gupca 1

Nazočni vijećnici : Mario Kralj, Zdenko Jumić, Martina Đurkin, Ilija Domazet,

 Anita Cvitkušić, Boško Maravić, Jozo Grizelj, Ivan Žulj,

 Matko Perković, Ivan Rešetar, Tomislav Furdi,

 Ivica Martinić i Zdenko Kucelj – *nazočni sjednici od 3. točke dnevnog reda*

Nije nazočan: Darko Novak

Ostali nazočni: općinski načelnik dr. Zlatko Pinjuh, spec. hitne medicine,

 zamjenica općinskog načelnika Anuša Rešetar,

 Ivana Viljevac – službenica ovlaštena za obavljanje poslova pročelnice JUO,

 Matija Rešetar – voditelj poslova namještenika Vlastitog pogona i

 Ljiljana Bajčinovci – zapisničar.

Predsjednik Općinskog vijeća otvara 19. sjednicu Općinskog vijeća Općine.

Na sjednici je nazočno 11 vijećnika.

Predsjednik Općinskog vijeća obavještava sve nazočne: *Sjednica Općinskog vijeća Općine Čeminac se snima.*

Predsjednik predlaže

**D N E V N I R E D**

1. Usvajanje Zapisnika sa 18. sjednice Općinskog vijeća Općine Čeminac,
2. Donošenje Odluke o izmjenama Odluke o agrotehničkim mjerama za zaštitu poljoprivrednog zemljišta, te mjerama za uređivanje i održavanje poljoprivrednih rudina u Općini Čeminac,
3. Donošenje Odluke o komunalnom redu Općine Čeminac,
4. Donošenje Odluke o zaštiti socijalnog standarda stanovništva Općine Čeminac,
5. Donošenje Odluke o prodaji udjela u trgovačkom društvu Poduzetnički centar d.o.o. Beli Manastir,
6. Donošenje Odluke o izvođenju pripremnih radova na Sportsko-rekreacijskom centru u Grabovcu
7. Izvješće o radu općinskog načelnika Općine Čeminac za razdoblje srpanj – prosinac 2018. godine,
8. Razmatranje i rješavanje zamolbi:

- sufinanciranje prijevoza

- potpora za adaptaciju stambenog prostora

1. Slobodna riječ.

Predsjednik Općinskog vijeća Općine Čeminac daje na glasovanje Dnevni red, te nakon glasovanja konstatira da je Dnevni reda usvojen sa 9 glasova 'za', te 2 suzdržana glasa.

**AD.1. Usvajanje Zapisnika sa 18. sjednice Općinskog vijeća Općine Čeminac**

Predsjednik Općinskog vijeća poziva nazočne vijećnike da daju eventualne primjedbe ili dopune na Zapisnik sa 18. sjednice Općinskog vijeća.

Matko Perković daju primjedbu da je pitao koliko Općina plaća usluge knjigovodstva MD i načelnik nije odgovorio na pitanje, i koliko plaća drugim pravnim subjektima. Za knjigovodstvene usluge iznos 23.718,00 kuna, kako da nema odgovarajuće osobe za te poslove, a imamo voditelja za financije s koeficijentom 3,0, zašto ta osoba ne obavlja i te poslove.

Anuša Rešetar – to može reći osoba koja se ne razumije u posao računovodstva, to ne može obavljati jedna osoba.

Nadalje, Matko Perković postavlja pitanje povećanje koeficijenata voditelja poslova i konunalnog redara.

Načelnik odgovara da su to poslovi izvršnog tijela, a koeficijente je izglasalo Općinsko vijeće.

Predsjednik daje na glasovanje usvajanje Zapisnika, te konstatira da je Zapisnik sa 18. sjednice Općinskog vijeća usvojen većinom sa 8 glasova 'za', 1 glasom protiv, te 2 suzdržana glasa.

**AD.2. Donošenje Odluke o agrotehničkim mjerama za zaštitu poljoprivrednog zemljišta, te**

 **mjerama za uređivanje i održavanje poljoprivrednih rudina u Općini Čeminac**

Temeljem odredbi članka 80. st. 1. Zakona o lokalnoj i područnoj (regionalnoj) samoupravi („Narodne novine“ broj:33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15 i 123/17) Ured državne uprave u Osječko-baranjskoj županiji, uputama KLASA:040-02/19-01/7, URBROJ:2158-1-19-2 od 01. ožujka 2019. godine, poziva Općinsko vijeće Općine Čeminac da otkloni uočene nedostatke u općem aktu: Odluka o agrotehničkim mjerama za zaštitu poljoprivrednog zemljišta, te mjerama za uređivanje i održavanje poljoprivrednih rudina u Općini Čeminac, KLASA:320-01/19-01/0001, URBROJ:2100/05-03-19-1.

Općinsko vijeće Općine Čeminac većinom sa 8 glasova 'za', te 3 suzdržana glasa, donosi

**ODLUKU**

**o agrotehničkim mjerama za zaštitu poljoprivrednog zemljišta, te mjerama za**

**uređivanje i održavanje poljoprivrednih rudina u Općini Čeminac**

KLASA:320-01/19-01/0001

URBROJ:2100/05-03-19-3

Odluka se prilaže ovom Zapisniku i čini njegov sastavni dio.

**AD.3. Donošenje Odluke o komunalnom redu Općine Čeminac**

*Na sjednici je nazočno 13 vijećnika.*

Predsjednik otvara raspravu.

Ivan Žulj – ukazuje na grešku u članku 168. o žalbi odlučuje upravno tijelo Karlovačke županije., a ispravno glasi:

 *„Protiv upravnih akata koje donosi komunalni redar može se izjaviti žalba o kojoj odlučuje upravno tijelo Osječko-baranjske županije nadležno za poslove komunalnog gospodarstva ako posebnim zakonom nije propisano drukčije.“*

Boško Maravić – ispraviti datum donošenja, te je ispravno 16. ožujka 2019. godine.

U nastavku Općinsko vijeće Općine Čeminac većinom sa 10 glasova 'za', te 3 suzdržana glasa, donosi

**O D L U K U**

**O KOMUNALNOM REDU**

KLASA: 363-01/19-01/0008

UR.BROJ: 2100/05-03-19-1

Odluka se prilaže ovom Zapisniku i čini njegov sastavni dio.

**AD.4. Donošenje Odluke o zaštiti socijalnog standarda stanovništva Općine Čeminac**

Predsjednik Općinskog vijeća otvara rasrpavu.

U raspravi su sudjelovali:

Matko Perković pitanjem da li subvencioniranje stambenih kredita u skladu s našim Odlukama da je riječ o prvoj nekretnini, da se kupovinom predmetne nekretnine trajno rješava stambeno pitanje, te članka 24. da je korisnik subvencije tijekom cijelog perioda subvencioniranja dužan imati poreznu prijavu na području Općine Čeminac temeljem prebivališta?

Načelnik odgovara da to tako treba biti.

Ivan Rešetar – članak 27., mislio sam da je subvencioniranje samo priključka.

Nakon rasprave predsjednik daje prijedlog na glasovanje, te nakon glasovanja konstatira da Općinsko vijeće Općine Čeminac većinom sa 10 glasova 'za', te 3 glasa protiv, donosi

**O D L U K U**

**o zaštiti socijalnog standarda stanovništva**

**Općine Čeminac**

KLASA: 550-01/19-01/0001

UR.BROJ: 2100/05-03-19-1

Odluka se prilaže ovom Zapisniku i čini njegov sastavni dio.

**AD.5. Donošenje Odluke o prodaji udjela u trgovačkom društvu Poduzetnički centar d.o.o. Beli**

 **Manastir**

Načelnik obrazlaže prijedlog Odluke.

 Nakon rasprave u kojoj su sudjelovali Ivica Martinić i Ivan Žulj, predsjednik vijeća daje prijedlog na glasovanje.

 U nastavku Općinsko vijeće Općine Čeminac većinom sa 10 glasova 'za', te 3 suzdržana glasa donosi

**O D L U K U**

**o prodaji udjela u trgovačkom društvu Poduzetnički centar d.o.o. Beli Manastir**

KLASA: 024-01/19-01/0001

UR. BROJ: 2100/05-03-19-2

**AD.6. Donošenje Odluke o izvođenju pripremnih radova na Sportsko-rekreacijskom centru**

 **u Grabovcu**

Načelnik obrazalaže prijedlog Odluke o izvođenju pripremnih radova na Sportsko-rekreacijskom centru u Grabovcu.

 U nastavku predsjednik vijeća daje prijedlog na glasovanje, te nakon glasovanja konstatira da Općinsko vijeće Općine Čeminac većinom sa 10 glasova 'za', 2 glasa protiv, te 1 suzdržanim glasom, donosi

**ODLUKU**

**o izvođenju pripremnih radova na Sportsko-rekreacijskom centru u Grabovcu**

I.

Općinsko vijeće Općine Čeminac donosi Odluku o izvođenju pripremnih radova – izvedba zdenca na Sportsko rekreacijskom centru u Grabovcu.

II.

Za izvođenje pripremnih radova iz točke I. ove Odluke provest će se odgovarajući postupak nabave sukladno preliminarnoj ponudi broj:2019-16, tvrtke VODOVOD-HIDROGEOLOŠKI RADOVI d.o.o. Osijek, od 11. ožujka 2019. godine.

III.

Ova odluka stupa na snagu danom donošenja.

KLASA: 406-01/19-01/0009

UR. BROJ: 2100/05-03-19-2

**AD.7. Izvješće o radu općinskog načelnika Općine Čeminac za razdoblje srpanj – prosinac**

 **2018. godine**

Predsjednik vijeća daje na usvajanje Izvješće o radu općinskog načelnika Općine Čeminac za razdoblje srpanj – prosinac 2018. godine. Nakon glasovanja konstatira da Općinsko vijeće Općine Čeminac većinom sa 10 glasova 'za', te 3 glasa protiv, donosi

**Z A K LJ U Č A K**

**o usvajanju izvješća o radu općinskog načelnika Općine Čeminac**

**za razdoblje: srpanj – prosinac 2018. godine**

I.

Općinsko vijeće Općine Čeminac razmatralo je Izvješće o radu općinskog načelnika za razdoblje srpanj – prosinac 2019. godine, KLASA: 022-02/18-01/0006, URBROJ:2100/05-02-19-2 od 11. ožujka 2019. godine.

II.

Općinsko vijeće usvaja Izvješće o radu načelnika za razdoblje srpanj – prosinac 2018. godine iz točke I.ovog Zaključka.

KLASA:022-02/18-01/0006

URBROJ:2100/05-03-19-3

Izvješće se prilaže ovom Zapisniku i čini njegov sastavni dio.

**AD. 8. Razmatranje i rješavanje zamolbi:**

- sufinanciranje prijevoza

- potpora za adaptaciju stambenog prostora

Pod ovom točkom dnevnog reda Općinsko vijeće razmatra zamolbe Vlatka Zadravca i Tkalčević za sufinanciranje prijevoza, te zamolbu Kristine Daražac za potporu za adaptaciju stambenog prostora.

U nastavku Općinsko vijeće jednoglasno, sa 13 glasova 'za', donosi:

1. **ODLUKU o sufinanciranju prijevoza -** Odobrava se sufinanciranje troškova prijevoza za Ivanu Zadravec iz Kozarca, koja je upisana u 3. odgojno-obrazovnu skupinu Centra za odgoj i obrazovanje Ivan Štark u Osijeku, u visini mjesečne učeničke karte na relaciji Kozarac – Osijek – Kozarac.

KLASA: 402-08/18-01/0027

UR. BROJ: 2100/05-03-19-4

2. **ODLUKU o sufinanciranju prijevoza -** Odobrava se sufinanciranje troškova prijevoza za Paolu Tkalčević iz Čeminca, koja je upisana u odgojno-obrazovnu skupinu Centra za odgoj i obrazovanje Ivan Štark u Osijeku kao redovita učenica u školskoj 2018./2019. godini, u visini mjesečne učeničke karte na relaciji Čeminac – Osijek – Čeminac.

KLASA: 402-08/18-01/0028

UR. BROJ: 2100/05-03-19-4

U nastavku Općinsko vijeće Općine Čeminac većinom sa 10 glasova 'za', 1 glasom protiv, te 2 suzdržana glasa donosi:

**ODLUKU** **o jednokratnoj pomoći za uređenje kupljene nekretnine na području Općine Čeminac** – Općinsko vijeće donosi Odluku o subvencioniranju kupovine nekretnine na području Općine Čeminac za Kristinu Daražac iz Čeminca u iznosu od 10.000,00 kn.

KLASA:551-06/19-04/0005

URBROJ:2100/05-03-19-2

**AD.9. Slobodna riječ.**

*Predsjednik Vijeća obavještava da se sjednica pod ovom točkom dnevnog reda ne snima.*

Načelnik informira nazočne o planiranom programu obilježavanja Dana Općine 27. svibnja 2019. godine.

Tomislav Furdi – postavlja pitanje u čijem je vlasništvu kombinirka.

Načelnik odgovara u vlasništvu trgovačkog društva Komunalno Općine Čeminac.

Matko Perković – komunalni redar dobio krajem godine otkaz pa je ponovo dobio posao, da li je dobio otkaz zbog neispunjavanja obveza, a vi njega nađete kao najboljeg kandidata.

Odgovara načelnik - inspekcija Državne uprave je naložila da dio oko prijma nije zadovoljen za polaganje državnog stručnog ispita. Natječaj je objavljen u Narodnim novinama, a prijavio se kao jedini kandidat.

Nadalje vijećnik Matko Perković je postavio pitanje tko se prijavio za sufinanciranje kredita u švicarskim francima.

Odgovara Ivana Viljevac – ovlaštena za obavljanje poslova pročelnice JUO.

Vijećnik Matko Perković – iznosi izračun da će načelnik u slučaju sufinanciranja kredita u švicarskim francima od Općine inkasirati oko 552.000,00 kn, zbog socijalne osjetljivosti ovih ljudi.

Na stranicama Povjerenstva za odlučivanje o sukobu interesa su objavljene imovinske kartice dužnosnika.

Na sjednicu je došao gospodin Mihaljec u svezi korištenja državnog poljoprivrednog zemljišta.

Načelnik obrazlaže obavezu plaćanja za korištenje poljoprivrednog zemljišta bez sklopljenog ugovora.

Matko Perković – pitanje tko koristi poljoprivredno zemljište za koje je raskinut ugovor s Borasom.

Načelnik odgovara da je temeljem zahtjeva sklopljen ugovor o privremenom korištenju.

Vijećnik Kucelj Zdenko predlaže da se sjednice ne sazivaju u neradne dane.

Budući da više nije bilo pitanja, a Dnevni red iscrpljen, predsjednik Općinskog vijeća zaključuje sjednicu u 21,00 sati.

KLASA: 021-05/19-01/0002

URBROJ: 2100/05-03-19-2

Čeminac, 16. ožujka 2019. godine

Zapisničar Predsjednik Općinskog vijeća

Ljiljana Bajčinovci Mario Kralj